El Terç, un nou espai per a l'esport a Alaquàs
25/01/2010

# El Terç, un nou espai per a l'esport a Alaquàs

*   25/01/2010
*   [Imprimir](#)
*   Compartir
*    https://www.alaquas.org/documento.asp?id\_do=11830

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F11830%2F0&title=Ajuntament%20d%27Alaqu%C3%A0s.%20Premsa.El%20Ter%C3%A7%2C%20un%20nou%20espai%20per%20a%20l%27esport%20a%20Alaqu%C3%A0s)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/11830/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2010/2/11830/250120107943_Form_4.jpg)](https://www.alaquas.org/ficheros/documentos/2010/2/11830/250120107943_Form_10.jpg "<a href='https://www.alaquas.org/ficheros/documentos/2010/2/11830/250120107943_Form_10.jpg' target=_blank><i class='fa fa-external-link' aria-hidden='true'></i>.El Terç, un nou espai per a l'esport a Alaquàs</a>")

El Terç es converteix en un nou complex esportiu amb més de 46.000 m2 per a la pràctica de diferents modalitats esportives. Les noves instal·lacions, que s'inauguraran el proper dissabte 30 de gener a les 19 hores, es posen al servei de tots els clubs esportius, associacions i col·lectius de la ciutat.

Les instal·lacions esportives del Terç són ara un nou complex més modern, polivalent i dinàmic. El Projecte de Remodelació dut a terme per l'Ajuntament d'Alaquàs i finançat amb els 5,3 milions d'euros provinents del Pla Estatal d'Inversió Local del Govern d'Espanya, ha permés posar al servei de la ciutadania i, principalment dels clubs esportius, associacions i col·lectius, més de 46.000 metres quadrats per a la pràctica de l'esport. Les obres han generat a més un total de 70 llocs de treball.

El Projecte de Remodelació ha estat una aposta de l'Ajuntament d'Alaquàs per a donar resposta a les demandes ciutadanes dels diferents clubs esportius. Aquest nou espai recreatiu i d'oci s'ha renovat completament per adaptar-se als nous temps i dotar-lo de les instal·lacions necessàries per a esports que abans no es podien practicar a Alaquàs.

Destaquen principalment els cinc camps de futbol, en els quals es podrà practicar futbol 11 i futbol 7. Tots han estat dotats de gespa artificial, un element que beneficiarà la qualitat de joc i aportarà estabilitat als jugadors. Aquest avantatge suposa poder practicar aquest esport més sovint i sense importar les condicions climàtiques donat que aquest material es conserva en bon estat durant molt més temps que la gespa natural.

La Remodelació ha permés també la construcció d'una nova zona d'atletisme que augmentarà les possibilitats per a practicar les diverses modalitats d'aquest esport: salt de longitud, salt de pèrtiga o salt d'altura, entre d'altres. A més a més, tot el recinte està envoltat per una zona verda amb un llarg circuit de fúting útil tant per als corredors com per a la preparació física prèvia a distints tipus d'entrenaments.

El nou complex esportiu compta també amb nous vestodors per a tots els clubs, grades amb més espai i una nova cafeteria. El Terç serà a partir d'ara també la seu dels diferents clubs esportius, que disposaran en ell d'espais per al desenvolupament de les tasques de coordinació i organització.